2019. gada 13. februārī Rīkojums Nr. 56

Rīgā (prot. Nr. 7 19. §)

**Par pamatbudžeta programmas "Ekonomikas attīstības programma" finanšu līdzekļu izmantošanu**

1. Saskaņā ar Likuma par budžetu un finanšu vadību 9. panta četrpadsmitās daļas 1. punktu un Ministru kabineta 2015. gada 9. jūnija noteikumiem Nr. 284 "Valsts pamatbudžeta programmas "Ekonomikas attīstības programma" finanšu līdzekļu izmantošanas kārtība" palielināt apropriāciju izdevumiem subsīdijām un dotācijām Ekonomikas ministrijas budžeta programmā 33.00.00 "Ekonomikas attīstības programma" 2 809 590 *euro* apmērā, novirzot tam citu pašu ieņēmumu (no maksājumiem, kurus veic ārzemnieks pirmreizējas vai atkārtotas termiņuzturēšanās atļaujas saņemšanai) naudas līdzekļu atlikumu uz 2019. gada 1. janvāri, lai akciju sabiedrība "Attīstības finanšu institūcija Altum" turpinātu mājokļu atbalsta programmas īstenošanu.

2.  Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu apropriācijas palielināšanai atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un pēc Saeimas Budžeta un finanšu (nodokļu) komisijas atļaujas saņemšanas palielināt apropriāciju valsts pagaidu budžetā 2019. gadam.

Ministru prezidents A. K. Kariņš

Ekonomikas ministrs R. Nemiro